Hei. Olen Ritva Himanka.
Olet tervetullut Sanaa naisilta -ohjelmaan.
Haluan kertoa sinulle Jumalasta, -
jonka kädet kannattavat sinua kaikkina elämäsi päivinä.
Lähes kaksikymmentä vuotta sitten -
eräänä keväänä luin erästä psalmia joka päivä ääneen itselleni.
Kysymys on psalmista 23.
Tämä psalmi alkaa sanoilla "Herra on minun paimeneni".
Psalmi 23 on kokonaan totta -
ja sinä voit testata sen totuudellisuutta omaan elämääsi.
Samana keväänä kuin luin tuota psalmia, lähdin työmatkalle Helsinkiin.
Tuli sunnuntaiaamu ja poikkesin suuren seurakunnan kokoukseen.
Tuon seurakunnan johtaja, Kai Antturi, puhui sinä aamuna.
Hänen vaatimaton ja ihana olemuksensa puhutteli mieltäni.
Ajattelin, että menenkin rukousalttarille.
Niinpä Kai tulee itse palvelemaan minua.
Kesken rukouksen Kai alkaa rukoilla psalmin 23 sanoin.
Kai Antturi ei tiennyt, että olin viimeiset kuukaudet -
lukenut tuota psalmia itsekseni ääneen.
Mutta Herra tiesi, ja pani papin rohkaisemaan minua.
Askel keveänä tulin Hakaniemensiltaa alaspäin -
ja tiesin, että Jumala oli tarkannut elämääni.
Olin saanut olla Hänen silmäinsä alla.
Toinen Aikakirja 16 luku, jae 9 sanoo:
Herran silmät tarkkaavat kaikkea maata. Miksi?
Jotta Hän voisi voimakkaasti auttaa sinua.
Monesti Jumalan apu voi tulla toisen ihmisen kautta.
Tai "Hän lähetti Sanansa ja paransi heidät".
Herra antaa Sanan, jonka avulla voit mennä eteenpäin.
Hän on todellinen sielunpaimen.
Daavid aloittaa psalmin 23 uskontunnustuksella.
Herra on minun paimeneni.
Jos pilkomme tätä lausetta kahteen ensimmäiseen sanaan,
niin sanotaan "Herra on", "Jumala on", -
Hän on olemassa.
Hän ei jätä minua koskaan yksin eikä pulaan.
Vaikka Hän ei olisi kenenkään muun Jumala -
tässä suuressa maailmankaikkeudessa -
niin Hän on juuri minun Jumalani.
Ja millainen Jumala? Hän on minun paimeneni.
Sanaan paimen liittyy jotakin hyvin läheistä, turvallista ja hyvää.
Jeesus on hyvä paimen.
Jumala on hyvä Jumala.
Kun Daavid sanoo "Herra on minun paimeneni, ei minulta mitään puutu" -
niin alkukielen sana "puutu" suomeksi käännettynä merkitsee -
ettei tarvita tai haluta muuta.
Jumala vaikuttaa mielenlaadussamme.
Me voimme luottaa siihen, että saamme kaiken mitä tarvitsemme.
Psalmi jatkuu "Hän vie minut vihreille niityille, -
hän johtaa minut vetten ääreen, siellä saan levätä."
Vihreä niitty on oman tulkintani mukaan -
Jumalan Sana, jonka lupauksissa saamme levätä -
ja virvoittua kerta toisemme jälkeen.
Se voi olla myös olotila, johon Jumala vie meitä.
Jumalan sana on lääke meidän sielullemme, -
mielellemme ja jopa ruumillemme, -
varsinkin kun sitä syvällisesti mietimme.
Olen koulussa opettajana ja opetan aina lapsille, -
että lukuläksyt tulee lukea ääneen.
Minä kehoitan sinuakin, lue Jumalan sanaa ääneen.
Silloin se voi tulla kahden aistin kautta sinun sydämeesi.
Toinen asia, joka virvoittaa meitä on Pyhä Henki.
Hän on kuin virvoittava vesi, joka puhdistaa, ravitsee, -
rohkaisee ja nostaa meitä.
Pyhä Henki toimii monella tavalla elämässämme.
Saatamme kesken kristillisen tilaisuuden kokea -
kuinka Pyhä Henki virtaa meihin ja meitä nostetaan.
Kuitenkaan joku vierustoverisi ei ehkä tunne sitä.
Pyhä Henki kohteleekin meitä yksilönä -
ja yksilönä saamme kulkea Jumalan edessä.
Hän virvoittaa minun sieluni.
Hän, joka on minun Jumalani, minusta huolehtiva paimen.
Hän ohjaa minua oikeata tietä nimensä kunnian tähden.
Hyvä paimen ohjaa meitä Sanansa ja Henkensä kautta.
Tunnemme kyllä omissatunnoissamme, jos olemme tehneet väärin.
Herra on luvannut ohjata meitä nimensä kunnian tähden.
Meillä on myös oma osuutemme.
Jumala ohjaa meitä oikeaan elämään -
ja meille kuuluu vastuu toteuttaa sitä.
Silti polulta eksyneelle kuuluu lupaus, -
Hes. 34:16
Se onkin Herra joka etsii eksyneen.
Hän on paimen, joka näkee laumasta harhautuneen.
Hän sitoo murtuneita jäseniämme ja lupaa hoivata uupuneita.
Sinä saat parantua Hänen kättensä alla.
Lauman vahvoja ja paisuneita Hän on luvannut kurittaa.
Ihminen voi etsiä kunniaa, valtaa tai asemaa.
Herra etsii murtuneita ja särkyneitä, joita Hän voi hoivata terveeksi.
Daavid runoilee paimenpsalmissaan edelleen;
"Vaikka minä vaeltaisin pimeässä laaksossa, -
en minä pelkäisi mitään pahaa, sillä sinä olet minun kanssani."
Monet kristityt ovat saaneet elämässään kokea tämän.
Richard Wurmbrand kärsi Romanian vankiloissa kommunismin aikana.
Hän johti siellä vankien suurta ylistyskuoroa.
He eivät kapinoineet kohtaloaan vaan he lauloivat ylistystä Jumalalle.
Pyhän Hengen väkevyys oli niin voimakkaana heidän kanssaan, -
että kaikki vanginvartijatkin tulivat uskoon.
Lopulta osastolle ei lähetetty vartijoita ollenkaan, -
etteivät kaikki kääntyisi kristityiksi.
Tuo ylistyskuoro nosti vaikeuksissaan katseensa Kristukseen.
Psalmissa 121 sanotaan:
Daavid jatkaa psalmissaan "Sinä katat minulle pöydän -
vihollisteni silmien eteen.
... Ja minun maljani on ylitsevuotavainen."
Jumalan lapsella ei ole hätää edes vihollisen piirittäessä.
Sillä "joka kimppuusi karkaa, se eteesi kaatuu". (Jes. 54:15)
1. Moos. 50:20 löytyy Joosefin sanat veljilleen.
Psalmi jatkuu "Sinä voitelet pääni tuoksuvalla öljyllä, -
ja minun maljani on ylitsevuotavainen."
Koemme sisäistä iloa ja rauhaa, joka vuotaa yli.
Me koemme psalmin viimeiset sanat todeksi.
Sinun hyvyytesi ja rakkautesi -
ympäröi minut kaikkina elämäni päivinä.
Tekstitys: Annukka Eskola